ky en kk ky ru ru ky ky ru ru ru bg ru ru ru en hbs_cyr ru ky hu ky ru ky myv ky ky ky ky ky ky ky ky ky ru ky ru ru ky ru ky ky ru ky ky ru hu ru ky ru kk ru ru ru uk ky ru ky ru ky ru ru ru ky bg ky ky ru ru ru kk ky ru myv ky ru ky ru ky ky ru ky ru ru ru av ru ky ru ky ru ky ru ru ru uk ky ru ky ru kk ru ru ru ky ru en ru
"Агым", 19.06.09 - 14-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Үч эмге жаңы салынган үй беребиз"
130 жылдан ашык тарыхы бар ордо калаабыз Бишкекке жана бир көрк кошулду. Дегеним, аз убакыт мурун Ала-Тоо аянтында көз жоосун алган фонтандын ачылышы болду. Дамамат митинг, пикетчилердин орду болуп келген Ала-Тоо аянты эми шаардыктарга, келген меймандарга, асыресе жаштарга жагымдуу маанай тартуулай турган жайга айланды.
- Бишкек шаар мэри Нариман ТҮЛЕЕВдин бүгүнкү жасап жаткан иштерине кандай баа бересиз?
Аянттагы ажарлуу көрүнүштү карап туруп, азыркы мэрдин дурус иштери менен мурунку шаар башчылардын буруш иштерин эстегенге аргасыз болосуң. Феликс Кулов шаар башчы болуп турганда борбор аянтка "Ак сөз, асыл ой, адал иш" деп жаздырып, буудай үрөнүн септирип, кийин буудай эмес кызгалдак жайнап кетип, ошонусу менен эсте калса, Борис Силаев узун шыйрак, кымча бел кыздардын конкурсун өткөрүү менен алектенип, ойда бир дооран сүрүп, ордо калаа үчүн жарытылуу деле иш жасабай, Орусияга ооп кетти. Ал эми бүгүнкү мэр Нариман Түлеевдин шаардагы жасап жаткан иштери көзгө көрүнүп турат. Иш дегенде ичкен ашын жерге койгон ишкер жигит бөтөндөргө окшоп саясатты сүйлөбөдү, төш кага мактанбады. Тек гана болгон дараметин шаарды оңдоого жумшап жатат. Өзү айткандай, бүгүнкү шаарда жасалып жаткан иштерге анчалык деле ыраазы боло бербейт. Алдыда дагы жасай турган көптөгөн жумушу турат. Баш адаштырган базарларды бир жолго салды. Дыйканыңа шарт болсун деп базар ачты. Акыркысы, "Айчүрөк" дүкөнүнүн жанындагы талашка түшкөн эски фонтанды бапыраган байлардын "бадерке берем" дегенине карабай, эл энчисине калтырды дешет. Үлкөн иштердин үстүндө иштеп жаткан мэр шаар иши менен эле чектелбеди. Жакында Камбарата-2 ГЭСине 50 тонна ун, 5 тонна май, 5 тонна сыр боек жана 7 миң даана шифер гуманитардык жардам жөнөттү. Бул жардамдын жалпы суммасы 3 млн. сом. Түлеевдин демилгеси менен шаар бюджетинен чегерилди. Ордо калаа кожоюнунан башка аким-өкүм, губернаторлор үлгү алышса кана.
Саясатка эмес, спортко жакын экенин ушундан билиңиз, шаар капчыгынан 225 миң сом каражат бөлүп, качантан бери каралбай жаткан дзюдо залын заманбап деңгээлде ремонт жасады. Он жылдан бери ремонт көрөлек бул зал күнү бүгүн көркүнө чыгып, дзюдочулар машыгууларын кенен-кесир өткөрүп жатыр. Дзюдо боюнча Азия чемпиону Азат Кубакаевге акчалай сыйлык ыйгарылды. Бул Нариман мырзанын жасаган иштеринин бир үзүмү. А эл эмне дейт? Биз төмөнкү суроо менен шаар тургундарына, белгилүү инсандарга кайрылдык.
Ташбоо ЖУМАГУЛОВ, мамлекеттик тил комиссиясынын төрагасы:
- Буга чейинки шаар жетекчилеринин бири да ушул жигиттей иштеген эмес. Шаардагы 76 чоң мекеме-ишканаларга мамлекеттик тил боюнча кызматкерлерди алдырды. Шаардагы көрнөк-жарнактарды кыргыз тилинде оңдоттурду. Айтканга оңой болгону менен, жасаганга келгенде зор иш. Шаар күндөн-күнгө оңолуп баратканы сүйүндүрөт. Эми Нариман мырза жолдорду тезирээк оңдотуп берсе зор иш болор эле.
Дастан САРЫГУЛОВ, коомдук ишмер:
- Тилекке каршы, шаардын көчөлөрүн оңдоодо элдин кызыкчылыгын эске албай, күндүзгү кыймылды токтотуп, чаңды сапырып жол оңдоп жатышат. Жарнактарды күндүзү илип жатышат. Москва шаарын мындан он жыл мурда оңдогондо жалаң түн ичинде иштешкен. Дүйнө жүзүнүн бардык жеринде оңдоп-түздөө иштери түн ичинде жасалат. А бизде андай болбой жатпайбы. "Элдин шартын ойлоп, жолдорду түндөн таң атканча оңдогула. Көрнөк-жарнактарды түн ичинде илгиле!" деген буйрук чыгарып койсо жакшы болмок. Анан Жолойго, Нескарага неге эстелик койду, түшүнө албадым. Кыргыздарды кыргандарга, ата-бабаларыбызды жок кылгандарга эстелик коюп, анан элдин пикирин эске алды окшойт, кайра алдырып салыптыр деп уктум.
- Нариман акеден суранар элем, бак-дарактын түбүнө жашынып машине тоскон МАИчилерди да тартипке чакырып койсо жакшы болот эле.
- Мэрдин аракети албетте, жакшы нерсе. Шаар күндөн-күнгө көркүнө чыга баштады. Бул - чоң жетишкендик. Борбор болгондон кийин көрктөндүрүш керек. Бирок, азырынча бир аз кое туруп, ошого кеткен акчаларды үнөмдөп, жардамга муктаж кары-картаңдарга, жетим-жесирлерге, бей-бечараларга жумшаса жакшы болмок.
- Илгери союз убагында биздин шаар өтө кооз болчу. Азыр Түлеев ошону калыбына келтирип атканы жакты. СССР маалында молдовандар Фрунзе шаарын жашыл жалбырак деп койчу. Ошол жашыл шаарыбызды кайра көрктөндүрүп атат. Мынча болду, жолдорду да иретке келтирип, жакшыраак кылып койсо сонун болот эле. Анан дагы бир айта кетчү нерсе, шаар архитектурасын кайрадан караштырыш кажет. Телерадио, гезиттерден талкууларды уюштуруп, элдин оюн угуш керек.
Баса, өткөн жумада "Агым" гезитине "Үйгө зар болгон үч эм" аттуу макала жарыяланган. Аталган макалада Көлмө жаңы конушундагы Кулиев көчөсүнүн №224 үйүндө жашаган үч эм Аманбек, Эсенбек, Турсунбектин бүгүнкү жашоо шарты начар, сыз, ным баскан үйдө жашап жатканы, турак-жайга муктаж экендигин чагылдырып, Нариман Түлеевге кулак кагыш кылганбыз. Бул боюнча мэр менен байланышсак, Нариман мырза үч эмди көз жаздымда калтырбаптыр. Биздин гезиттеги кулак кагышыбызды туура эле кабылдаптыр. "Үч эмди жакшы билем. Жакында жаңы салынган үйдөн беребиз. Бир аз чыдай турсун" дейт мэр мырза. Ал эми акыркы кезде көтөрүлүп жаткан "Борбор" деген аталышта жаңы концепция тууралуу өзүнчө сөз кылабыз.
кыргыз тилиндеги гезит "Агым"
email • архив • редакция
"…Же мени сүйө албайт деп ойлойсуңбу?"
Ак терек, көк терек
"Америкага Манастан ыңгайлуу башка жер жок"
Айкел чатагы Коңурбайдын урпактарынын атайын акциясы беле...
Майтокоч же камчы жесең да Кыргызстан жалгыз
Власть и оппозиция: облико аморале
Сүт эле эмес жер да арзан, баркы да жок
эле эмес, парламентти да бөлдү
Мамкызматкер мартабасын ким көтөрөт?
"Үч эмге жаңы салынган үй беребиз"
Балдарга 1-июнда эле эмес, дайыма камкордук керек
"Апам аялзатынан тапкан жалгыз курбум"
"Коломтодогу" коломто оту өчкөндөр
Издейм сени, арасынан элдердин
Манаска эмес, дейди ырларга маашырлангандар көп
А-у, Марат Мамбетов, ой, деги барсызбы?